# Az Európai Unió C 22A/2015

| | ISSN 1977-0979 |
| --- | --- |
| Az Európai Unió
  Hivatalos Lapja | C 22A |
| | |
| Magyar nyelvű kiadás | Tájékoztatások és közlemények | 58. évfolyam2015. január 23. |

ISSN 1977-0979

Az Európai Unió

Hivatalos Lapja

C 22A

Magyar nyelvű kiadás

Tájékoztatások és közlemények

58. évfolyam2015. január 23.

---

| Közleményszám | Tartalom | Oldal |
| --- | --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Bizottság |
| 2015/C 022A/01 | Pályázati felhívás a lisszaboni Kábítószer és Kábítószerfüggőség Európai Megfigyelőközpontja (EMCDDA) igazgatói állásának betöltésére (Ideiglenes alkalmazott – AD 14-es besorolás) — COM/2015/20002 | 1 |

Közleményszám

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Bizottság

2015/C 022A/01

Pályázati felhívás a lisszaboni Kábítószer és Kábítószerfüggőség Európai Megfigyelőközpontja (EMCDDA) igazgatói állásának betöltésére (Ideiglenes alkalmazott – AD 14-es besorolás) — COM/2015/20002

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Bizottság

| 23.1.2015 | HU | Az Európai Unió Hivatalos Lapja | CA 22/1 |
| --- | --- | --- | --- |

23.1.2015

HU

Az Európai Unió Hivatalos Lapja

CA 22/1

---

Pályázati felhívás a lisszaboni Kábítószer és Kábítószerfüggőség Európai Megfigyelőközpontja (EMCDDA) igazgatói állásának betöltésére

(Ideiglenes alkalmazott – AD 14-es besorolás)

COM/2015/20002

(2015/C 022 A/01)

Magunkról

A Kábítószer és Kábítószerfüggőség Európai Megfigyelőközpontja (a továbbiakban: a Megfigyelőközpont) az Európai Unió jogi személyiséggel rendelkező szerve, amelyet az 1920/2006/EK európai parlamenti és tanácsi rendelettel (1) átdolgozott 302/93/EGK rendelet (2) (a továbbiakban: a rendelet) hozott létre.

A rendelet 1. cikkének (2) bekezdése értelmében a Megfigyelőközpont célja, hogy „[...] a Közösség és tagállamai számára tényszerű, tárgyilagos, megbízható és európai szinten összehasonlítható információkat szolgáltasson a kábítószerekkel és a kábítószerfüggőséggel, valamint ezek következményeivel kapcsolatban”. A Megfigyelőközpont által szolgáltatott információknak elő kell segíteniük, hogy a politikai döntéshozók tájékozott döntéseket hozzanak az EU-n belüli kábítószer elleni politikáról.

A Megfigyelőközpont feladatköre kiterjed a meglévő adatok összegyűjtésére és elemzésére, az adat-összehasonlítási módszerek javítására, az adatok terjesztésére, valamint az európai és nemzetközi szervekkel és szervezetekkel, és harmadik országokkal való együttműködésre.

A Megfigyelőközpont olyan adatokat szolgáltat, amelyek lehetővé teszik a politikai döntéshozók számára, hogy tényeken alapuló kábítószer elleni politikát dolgozzanak ki és hajtsanak végre, összhangban a 2013–2020 időszakra szóló, kábítószer elleni uniós stratégiában (3) foglalt kiegyensúlyozott megközelítéssel, amely arra fókuszál, hogy a kábítószerek iránti kereslet és a kábítószer-kínálat egyaránt csökkenjen. A Megfigyelőközpont a következő prioritást jelentő területekre összpontosítja tevékenységét:

| — | a kábítószer-probléma helyzetének nyomon követése járványügyi és egyéb mutatók alkalmazásával, az új tendenciák (különösen a politoxikomán kábítószer-használat) nyomon követése, |
| --- | --- |

—

a kábítószer-probléma helyzetének nyomon követése járványügyi és egyéb mutatók alkalmazásával, az új tendenciák (különösen a politoxikomán kábítószer-használat) nyomon követése,

| — | a kábítószerekkel kapcsolatos problémákra alkalmazott megoldások nyomon követése; tájékoztatás biztosítása a tagállamokban alkalmazott legjobb gyakorlatokról, és e gyakorlatok tagállamok közti cseréjének megkönnyítése, |
| --- | --- |

—

a kábítószerekkel kapcsolatos problémákra alkalmazott megoldások nyomon követése; tájékoztatás biztosítása a tagállamokban alkalmazott legjobb gyakorlatokról, és e gyakorlatok tagállamok közti cseréjének megkönnyítése,

| — | az új pszichoaktív anyagok kockázatainak értékelése, valamint ezek használatával és a meglévő pszichoaktív anyagok használatának új módozataival kapcsolatban gyors tájékoztatási rendszer fenntartása, |
| --- | --- |

—

az új pszichoaktív anyagok kockázatainak értékelése, valamint ezek használatával és a meglévő pszichoaktív anyagok használatának új módozataival kapcsolatban gyors tájékoztatási rendszer fenntartása,

| — | olyan eszközök kialakítása, amelyek megkönnyítik a nemzeti szakpolitikák nyomon követését és értékelését a tagállamok számára, valamint az kábítószerekkel kapcsolatos helyzet nyomon követését és értékelését a Bizottság számára. |
| --- | --- |

—

olyan eszközök kialakítása, amelyek megkönnyítik a nemzeti szakpolitikák nyomon követését és értékelését a tagállamok számára, valamint az kábítószerekkel kapcsolatos helyzet nyomon követését és értékelését a Bizottság számára.

A Megfigyelőközpont nyitva áll azon harmadik országok előtt, amelyek megállapodást kötöttek az annak munkájában való részvételről (jelenleg Norvégia és Törökország). A Megfigyelőközpont együttműködik az érintett nemzetközi szervezetekkel és a kábítószer elleni politika terén illetékes egyéb – különösen európai, kormányzati és nem kormányzati – szervekkel.

A Megfigyelőközpont székhelye Lisszabon (Portugália). 2014-ben 1 4 7 93  959 EUR uniós támogatásban részesül (a Megfigyelőközpont teljes költségvetése 1 5 1 86  136 EUR, amely tartalmazza Norvégia hozzájárulását) és hozzávetőlegesen 100 főt foglalkoztat.

A Megfigyelőközponttal kapcsolatos további információk az alábbi weboldalon érhetők el: www.emcdda.europa.eu

Ajánlatunk

Az igazgató vezeti a Megfigyelőközpontot, amelynek ő a törvényes képviselője és amelyet ő jelenít meg a nyilvánosság előtt. Feladatait önállóan látja el, és tevékenységéről beszámol az igazgatóságnak. Az igazgatóság a tagállamok által kinevezett egy-egy, szavazati joggal rendelkező tagból, az Európai Bizottság által kinevezett két, szavazati joggal rendelkező tagból, és az Európai Parlament által kinevezett két, szavazati joggal rendelkező tagból (független szakértőből), valamint a Megfigyelőközpont munkájában való részvételre vonatkozó megállapodást kötött harmadik országok országonként egy, szavazati joggal nem rendelkező képviselőjéből áll.

Az igazgatóság hatásköreinek sérelme nélkül az igazgató kizárólagos felelősséget visel a Megfigyelőközpontra bízott feladatokért, és a költségvetés végrehajtása tekintetében az Európai Parlament általi éves mentesítési eljárás hatálya alá tartozik.

Az igazgató felel a Megfigyelőközpont megfelelő működéséhez szükséges igazgatási, működési és pénzügyi intézkedések irányításáért, ideértve a személyzet felvételét is.

Az igazgató felelősségi körébe tartozik különösen:

| — | a Megfigyelőközpont küldetésével összhangban lévő célkitűzések kidolgozása és megvalósítása, |
| --- | --- |

—

a Megfigyelőközpont küldetésével összhangban lévő célkitűzések kidolgozása és megvalósítása,

| — | a Megfigyelőközpont alapító rendelettel összhangban történő működésének és feladatvégzésének biztosítása, |
| --- | --- |

—

a Megfigyelőközpont alapító rendelettel összhangban történő működésének és feladatvégzésének biztosítása,

| — | a Megfigyelőközpont napi szintű igazgatásának és vezetésének biztosítása, |
| --- | --- |

—

a Megfigyelőközpont napi szintű igazgatásának és vezetésének biztosítása,

| — | a Megfigyelőközpont (éves és hároméves) munkaprogramjának elkészítése, |
| --- | --- |

—

a Megfigyelőközpont (éves és hároméves) munkaprogramjának elkészítése,

| — | az igazgatóság által elfogadott határozatok és programok előkészítése és végrehajtása, |
| --- | --- |

—

az igazgatóság által elfogadott határozatok és programok előkészítése és végrehajtása,

| — | a Megfigyelőközpont előirányzott bevételeit és kiadásait tartalmazó költségvetési tervezetének elkészítése, valamint a költségvetés végrehajtása a hatékony és eredményes pénzgazdálkodás elvével összhangban, |
| --- | --- |

—

a Megfigyelőközpont előirányzott bevételeit és kiadásait tartalmazó költségvetési tervezetének elkészítése, valamint a költségvetés végrehajtása a hatékony és eredményes pénzgazdálkodás elvével összhangban,

| — | a rendeletben előírt jelentések elkészítése és közzététele, |
| --- | --- |

—

a rendeletben előírt jelentések elkészítése és közzététele,

| — | valamennyi személyzettel kapcsolatos ügy kezelése és különösen a kinevezésre jogosult hatóságra ruházott hatáskör gyakorlása, |
| --- | --- |

—

valamennyi személyzettel kapcsolatos ügy kezelése és különösen a kinevezésre jogosult hatóságra ruházott hatáskör gyakorlása,

| — | a Megfigyelőközpont szervezeti felépítésének meghatározása, valamint annak jóváhagyásra való előterjesztése az igazgatóságnak, |
| --- | --- |

—

a Megfigyelőközpont szervezeti felépítésének meghatározása, valamint annak jóváhagyásra való előterjesztése az igazgatóságnak,

| — | a Megfigyelőközpont munkájának rendszeres értékelése, |
| --- | --- |

—

a Megfigyelőközpont munkájának rendszeres értékelése,

| — | jó kapcsolatok kialakítása és ápolása a befogadó ország, Portugália hatóságaival. |
| --- | --- |

—

jó kapcsolatok kialakítása és ápolása a befogadó ország, Portugália hatóságaival.

További információkért lásd a rendelet szövegét.

Elvárásaink

A pályázóknak a következő képesítésekkel kell rendelkezniük:

| — | lehetőség szerint nemzeti, európai vagy nemzetközi környezetben szerzett komoly szakmai tapasztalat a kábítószer-ellenes politika terén, valamint a Megfigyelőközpont megbízatása és tevékenysége szempontjából releváns egyéb területeken, |
| --- | --- |

—

lehetőség szerint nemzeti, európai vagy nemzetközi környezetben szerzett komoly szakmai tapasztalat a kábítószer-ellenes politika terén, valamint a Megfigyelőközpont megbízatása és tevékenysége szempontjából releváns egyéb területeken,

| — | megalapozott és igazolt igazgatási és irányítási készségek, nemzeti, európai vagy nemzetközi környezetben szerzett, komoly tapasztalat a költségvetési, pénzügyi és emberierőforrás-menedzsment területén, |
| --- | --- |

—

megalapozott és igazolt igazgatási és irányítási készségek, nemzeti, európai vagy nemzetközi környezetben szerzett, komoly tapasztalat a költségvetési, pénzügyi és emberierőforrás-menedzsment területén,

| — | képesség átfogó és előretekintő jövőkép kidolgozására az Ügynökség stratégiai célkitűzéseinek végrehajtása tekintetében, |
| --- | --- |

—

képesség átfogó és előretekintő jövőkép kidolgozására az Ügynökség stratégiai célkitűzéseinek végrehajtása tekintetében,

| — | kiváló döntéshozatali, szervezési és tárgyalási képesség, |
| --- | --- |

—

kiváló döntéshozatali, szervezési és tárgyalási képesség,

| — | megbízható ítélőképesség, és bizonyított képesség nagy létszámú személyzet irányítására, mind stratégiai, mind belső igazgatási szinten, |
| --- | --- |

—

megbízható ítélőképesség, és bizonyított képesség nagy létszámú személyzet irányítására, mind stratégiai, mind belső igazgatási szinten,

| — | képesség egy európai, multikulturális és többnyelvű környezetben működő multidiszciplináris munkacsoport vezetésére, motiválására és fejlesztésére, |
| --- | --- |

—

képesség egy európai, multikulturális és többnyelvű környezetben működő multidiszciplináris munkacsoport vezetésére, motiválására és fejlesztésére,

| — | az uniós összefüggések, az uniós intézmények és döntéshozatali mechanizmusok, valamint a nemzeti közigazgatások és az uniós intézmények egymással való kapcsolatainak igazolt, alapos ismerete, |
| --- | --- |

—

az uniós összefüggések, az uniós intézmények és döntéshozatali mechanizmusok, valamint a nemzeti közigazgatások és az uniós intézmények egymással való kapcsolatainak igazolt, alapos ismerete,

| — | bizonyított képesség a nyilvánossággal és az érintett felekkel (európai, nemzetközi, tagállami és helyi hatóságok, nemzetközi szervezetek stb.) folytatott, minden szinten átlátható és nyitott módon történő hatékony és folyékony kommunikációra. |
| --- | --- |

—

bizonyított képesség a nyilvánossággal és az érintett felekkel (európai, nemzetközi, tagállami és helyi hatóságok, nemzetközi szervezetek stb.) folytatott, minden szinten átlátható és nyitott módon történő hatékony és folyékony kommunikációra.

A pályázóval szemben támasztott követelmények:

A kiválasztási szakaszban az a pályázó vehet részt, aki a jelentkezési határidőig megfelel a következő formai feltételeknek:

Állampolgárság: az Európai Unió valamely tagállamának állampolgára;

Felsőoktatásban szerzett oklevél vagy diploma: a pályázó

| — | oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik, vagy |
| --- | --- |

—

oklevéllel igazolt, legalább négyéves befejezett felsőoktatási tanulmányoknak megfelelő végzettséggel rendelkezik, vagy

| — | oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt szakmai tapasztalat éveinek számába nem számítható bele). |
| --- | --- |

—

oklevéllel igazolt, legalább hároméves befejezett felsőoktatási tanulmányoknak megfelelő végzettséggel és legalább egyéves megfelelő szakmai tapasztalattal rendelkezik (ez az egyéves szakmai tapasztalat az alább megkövetelt szakmai tapasztalat éveinek számába nem számítható bele).

Szakmai tapasztalat: legalább 15 éves, a fenti végzettség megszerzését követő, annak megfelelő szakmai tapasztalattal rendelkezik.

Releváns szakmai tapasztalat: a 15 éves szakmai tapasztalatból legalább 5 évet a Megfigyelőközpont tevékenységével közvetlenül összefüggő területen szerzett.

Vezetői tapasztalat: a 15 éves szakmai tapasztalatból legalább 5 évet felsővezetői munkakörben szerzett (4);

Nyelvismeret: az Európai Unió egyik hivatalos nyelvét magas szinten, egy további hivatalos nyelvét pedig megfelelő szinten ismeri;

Korhatár: életkora lehetővé teszi, hogy a teljes ötéves megbízatást a nyugdíjkorhatár elérése előtt kitöltse. Az Európai Unió ideiglenes alkalmazottaira vonatkozóan a nyugdíjkorhatár azon hónap utolsó napja, amely során az érintett a 66. életévét betölti.

Függetlenség és érdekeltségi nyilatkozat

Az igazgatónak nyilatkozatban kell vállalnia, hogy feladatai ellátása során függetlenül, kizárólag a köz érdekében jár el, és nyilatkoznia kell a függetlenségét esetleg befolyásoló bármely érdekeltségéről. A pályázónak meg kell erősítenie pályázatában, hogy erre készen áll.

Kiválasztás és kinevezés

A kiválasztást azzal a feltétellel indítják el, hogy a Megfigyelőközpont költségvetésében rendelkezésre áll a megfelelő előirányzat, és az érintett állások szerepelnek a létszámtervben.

A kiválasztási eljáráshoz előválogató bizottságot hoznak létre. Az előválogató bizottság személyes beszélgetésre kéri fel az állás részletes követelményeinek leginkább megfelelő pályázókat, akiket érdemeik alapján, a fent ismertetett feltételekkel összhangban választanak ki. Az előválogató bizottság által kiválasztott pályázókat ezután a Bizottság kinevezési tanácsadó bizottsága újabb személyes beszélgetésre hívja, illetőleg a rátermettségüket egy külső tanácsadó cég vezetése alatt álló értékelőközpontban (assessment centre) is bizonyítaniuk kell. A tanácsadó bizottság által kiválasztott pályázókat ezután az illetékes biztosok hallgatják meg.

A fenti beszélgetések után a Bizottság elfogadja az alkalmas pályázók listáját, amelyet továbbít a Megfigyelőközpont igazgatóságának. Ez utóbbi is meghallgatja a listán szereplő pályázókat, és kiválaszt közülük egyet. A listára vétel nem jelent semmiféle garanciát a kinevezésre. Előfordulhat, hogy a pályázóknak a fentieken kívül további beszélgetéseken és/vagy vizsgákon kell részt venniük.

A kinevezés előtt az igazgatóság által kiválasztott jelöltet felkérhetik, hogy tegyen nyilatkozatot az Európai Parlament illetékes bizottsága vagy bizottságai előtt, és válaszoljon a parlamenti képviselők kérdéseire. A nyilatkozatot követően az Európai Parlament véleményt fogadhat el, amelyben kifejti a kiválasztott jelölttel kapcsolatos nézeteit.

Az igazgatóság tájékoztatja az Európai Parlamentet arról, hogy miként vette figyelembe e véleményt. A jelölt kinevezéséig a véleményt személyes és bizalmas információként kell kezelni.

Az igazgató kinevezéséről szóló végső döntést az igazgatóság hozza meg.

Esélyegyenlőség

A Megfigyelőközpont esélyegyenlőségi és megkülönböztetés-mentességi politikát alkalmaz, összhangban a személyzeti szabályzat (5) 1d. cikkével.

Alkalmazási feltételek

Az igazgatót az Európai Unió egyéb alkalmazottaira vonatkozó alkalmazási feltételek (6) 2. cikkének a) pontja értelmében a Megfigyelőközpont AD 14 besorolási fokozatú ideiglenes alkalmazottjaként ötéves időtartamra nevezik ki, amely a rendelet értelmében egy alkalommal megújítható.

A munkavégzés helye a Megfigyelőközpont székhelye, Lisszabon (Portugália).

Az igazgató várhatóan legkorábban 2015. szeptember elején lép hivatalba.

Jelentkezési eljárás

Pályázatának benyújtása előtt gondosan ellenőrizze, hogy valóban megfelel-e valamennyi jelentkezési feltételnek („A pályázókkal szemben támasztott követelmények”), különös tekintettel a megkövetelt végzettséget és képesítést igazoló okiratra, valamint a szakmai tapasztalatra. Azt a pályázót, aki valamelyik jelentkezési követelménynek nem felel meg, a Bizottság a kiválasztási eljárásból automatikusan kizárja.

Amennyiben jelentkezni kíván, regisztráljon az alábbi internetes oldalon:

https://ec.europa.eu/dgs/human-resources/seniormanagementvacancies/

és kövesse az eljárás egyes szakaszaira vonatkozó utasításokat.

Az elektronikus regisztráció határidőn belüli elvégzéséért a pályázót terheli a felelősség (7). Nyomatékosan javasoljuk, hogy a jelentkezéssel ne várjon az utolsó napokig, mivel a hálózat esetleges túlterheltsége vagy az internetkapcsolat meghibásodása miatt előfordulhat, hogy az elektronikus regisztráció folyamata félbeszakad, és ekkor újra kell kezdenie az eljárást. A regisztrációra vonatkozó határidő lejárta után nem lesz lehetősége semmiféle adatot bevinni. Általános szabályként normál e-mailben érkező késedelmes jelentkezéseket nem fogadunk el.

Mindenképpen rendelkeznie kell érvényes e-mail címmel. Ennek segítségével azonosítjuk regisztrációját, és ezen fogjuk értesíteni az eljárás kimeneteléről. Ebből következően e-mail címének esetleges későbbi változásairól értesítenie kell majd az Európai Bizottságot.

Kérjük, hogy jelentkezéséhez önéletrajzát Word vagy PDF formátumban töltse fel, továbbá motivációs levelét (legfeljebb 8  000 karakter terjedelemben) elektronikus úton töltse ki. Az önéletrajzot és a motivációs levelet angol, francia vagy német nyelven kell megírni.

A sikeres elektronikus regisztrációt követően a képernyőn egy azonosító szám jelenik meg, amelyet feltétlenül jegyezzen fel, mivel a jelentkezésére vonatkozó kapcsolattartás során mindig erre a referenciaszámra kell majd hivatkoznia. Az azonosító szám a regisztrációs folyamat sikeres lezárulta után jelenik meg – ez a szám igazolja, hogy rendszerünkben regisztráltuk az Ön által bevitt adatokat.

Amennyiben nem kap azonosító számot, ez azt jelenti, hogy jelentkezését nem regisztráltuk!

A kiválasztási eljárás – ideértve a kiválasztási eljárás során a kiválasztási bizottsággal való levelezést is – angol nyelven zajlik (8).

Felhívjuk figyelmét, hogy a pályázat folyamatának online nyomon követésére nincs lehetőség. A jelentkezését érintő ügyekben az Európai Bizottság közvetlenül fogja Önnel felvenni a kapcsolatot.

Amennyiben fogyatékosságából adódóan nem tud elektronikus úton jelentkezni, jelentkezését (önéletrajzát és motivációs levelét) papíron, ajánlott levélpostai küldeményként is eljuttathatja hozzánk
   (9)
  . Ez esetben a postai bélyegzőn szereplő dátum nem lehet későbbi a jelentkezési határidőnél. Ezt követően Ön és az Európai Bizottság között mindenfajta kommunikáció postai úton zajlik. Ez esetben pályázatához csatolnia kell egy olyan dokumentumot, amelyben fogyatékossága meglétét egy erre feljogosított szerv igazolja. Külön papírlapon részletezze továbbá, milyen különleges intézkedéseket tart szükségesnek ahhoz, hogy megkönnyítsük a pályázaton való részvételét.

Amennyiben további információra van szüksége, illetve technikai problémával szembesül, kérjük, jelezze a következő e-mail címen: HR-A2-MANAGEMENT-ONLINE@ec.europa.eu

Határidő

A jelentkezés határideje: 2015. február 20. Elektronikus regisztrációra brüsszeli idő szerint déli 12 óráig van lehetőség.

Fontos tudnivalók a pályázók számára

Felhívjuk a pályázók figyelmét, hogy a kiválasztási bizottságok munkája bizalmas. A bizottságok tagjaival sem a pályázók, sem nevükben eljáró más személyek nem léphetnek közvetlen vagy közvetett módon kapcsolatba.

A személyes adatok védelme

Az előkészítő szakaszban az Európai Bizottság, később pedig a Megfigyelőközpont gondoskodik arról, hogy a pályázók személyes adatait a személyes adatok uniós intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (10) megfelelően kezeljék.

---

(1)  HL L 376., 2006.12.27., 1. o.

(2)  HL L 36., 1993.2.12., 1. o.

(3)  HL C 402., 2012.12.29., 1. o.

(4)  Önéletrajzukban a pályázók legalább a felsővezetői munkakörben töltött öt évre vonatkozóan közöljék a következőket: 1. a betöltött beosztások megnevezése és az ezekhez tartozó munkakör; 2. a felügyelt személyzet létszáma; 3. az irányításuk alá tartozó költségvetés nagysága; 4. a hierarchiában alattuk és felettük lévő szintek száma, valamint a velük azonos beosztásban lévő munkatársak száma.

(5)  HL L 124., 2004.4.27., 1. o.

(6)  Lásd az 5. lábjegyzetet.

(7)  Legkésőbb 2015. február 20-án, brüsszeli idő szerinti déli 12 óráig.

(8)  A kiválasztási bizottság biztosítja, hogy az anyanyelvi beszélők ne élvezhessenek indokolatlan előnyt.

(9)  European Commission (Európai Bizottság), Directorate-General Human Resources and Security (Humánerőforrásügyi és Biztonsági Főigazgatóság), Unit for Executive Staff and CCA Secretariat (A vezetőség és a kinevezésekkel foglalkozó tanácsadó bizottság titkársága), COM/2015/20002, SC11 8/30, 1049 Brussels (Brüsszel), Belgium.

(10)  HL L 8., 2001.1.12., 1. o.

---